Tweede kiesersregistrasie-naweek aangekondigŉ Tweede kiesersregistrasie-naweek is Maandag deur die Onafhanklike Verkiesingskommissie (OVK) aangekondig. “Die toenemende belangstelling van jong stemgeregtigde kiesers wat nog wil registreer, het die kommissie laat besluit om weer alle stemlokale op 8 en 9 Februarie 2014 vir registrasie beskikbaar te stel,” het die OVK in ŉ verklaring gesê. “Dié naweek sal die laaste en finale geleentheid wees vir nuwe kiesers om te registreer of vir geregistreerde kiesers om hul stemlokale te verander voor die 2014-verkiesing.” Volgens die OVK sal president Jacob Zuma kort ná dié naweek die verkiesingsdatum bekend maak. Die OVK sê daar tans 24 112 414 (76.7%) geregistreerde kiesers en hoop hulle om die getal na 80% te vermeerder. Die eerste kiesersregistrasie-naweek is in November gehou en meer as een miljoen nuwe kiesers is tot die kiesersrol bygevoeg.